Мәулен Әшімбаев Президенттің көмекшісі болды
"Мәулен Әшімбаев Президенттің көмекшісі болды" | "https://abai.kz/post/95242"
TITLE: Мәулен Әшімбаев Президенттің көмекшісі болды
URL: https://abai.kz/post/95242
META: "Мәулен Әшімбаев Президенттің көмекшісі болды" | "https://abai.kz/post/95242"
DATE: 30.07.2019
AUTHOR(s): Abai.kz
TOTAL WORDS: 223
TEXT: Мәулен Әшімбаев Президенттің көмекшісі болды. Бұл туралы Ақорда сайты хабарлады. "Мәулен Сағатханұлы Әшімбаев Қазақстан Республикасы Президентінің көмекшісі болып тағайындалсын" деп жазылған Президент Жарлығында. Мәулен Сағатханұлы Әшімбаев 1971 жылы 28 қаңтарда Алматыда туған. Экономист, қоғам қайраткері, Қазақстан Республикасы Парламенті Мәжілісінің V шақырылымының Халықаралық істер, қорғаныс және қауіпсіздік комитетінің төрағасы болған, "Нұр Отан" партиясы Төрағасының Бірінші орынбасары болды. Университетті бітіргеннен соң 1993-1994 жылдары Баспасөз және бұқаралық ақпарат министрлігінің жүйесінде жұмыс істеді. 1994-1995 жылдары – Қазақстан Республикасы Жоғарғы Кеңес депутатының көмекшісі болды. 1995-1999 жылдар аралығында Қазақстан Республикасы Президенті Әкімшілігі Сараптау және стратегиялық зерттеулер орталығының бас сарапшысы, сектор меңгерушісі, осы орталық жетекшісінің бірінші орынбасары қызметін атқарды. 1999-2000 жылдары – Қауіпсіздік кеңесі Сараптау орталығының меңгерушісі болып тағайындалды. 2000-2002 жылдары – Қауіпсіздік кеңесі Сараптау орталығының меңгерушісі – Қазақстан Республикасы Президенті жанындағы Стратегиялық зерттеулер институтының директоры болды. 2002-2005 жылдары – Қазақстан Республикасы Президенті жанындағы Стратегиялық зерттеулер институтының директоры болды. 2005-2006 жылдары – Қазақстан Республикасы Қауіпсіздік кеңесі хатшысының орынбасары болды. 2006-2011 жылдары – Қазақстан Республикасы Президенті Әкімшілігі Басшысының орынбасары болды. 2012 жылғы ақпаннан бастап V сайланған Қазақстан Республикасы Парламенті Мәжілісінің депутаты, Халықаралық істер, қорғаныс және қауіпсіздік комитетінің төрағасы қызметін атқаруда. «Нұр Отан» Халықтық Демократиялық партиясының мүшесі, партиялық тізім бойынша сайланған. 2018 жылы 1 ақпаннан бастап- "Нұр Отан" партиясы төрағасының бірінші орынбасары болған. «Құрмет» орденімен марапатталған. 2003 жылы Джон-Хопкинс университетінінің Халықаралық зерттеулер мектебінде (АҚШ) ғылыми стажировкадан өтті. Ағылшын тілін еркін меңгерген. Abai.kz
